Modelovanie plienkovej torty
Skrýva veľkú lásku: takto vymodelujete svojrázny, veľmi osobný darček k narodeniu dieťatka:
Narodenie dieťatka je jednou z najkrajších udalostí pre rodičov, rodinu a priateľov. Preto by mali novopečení rodičia a novorodenec osláviť túto udalosť ako sa patrí a dostať veľmi špecifický darček. A čo sa hodí lepšie ako osobitá a s láskou vytvorená plienková torta?
S týmto návodom vymodelujete perfektný detský darček – a nižšie nájdete všetky k tomu potrebné materiály, ktoré si môžete jednoducho vložiť do vášho nákupného košíka.
Potreby....
...na modelovanie:
Jedno alebo dve balenia plienok, pevný kartón, farebný papier, lepidlo, gumičky, lepiacu pásku, nožnice, darčekový papier, stužky, pásiky a slučky, celofán a ceruzku.
...na dekoráciu:
Základnú kostru môžete ozdobiť s detskými darčekmi: s kojeneckou fľaškou, detskými ponožkami, cumlíkmi a retiazkami na cumlíky, hryzátkami, detskou kozmetikou, podbradníkom, malými plyšovými zvieratkami, vlhčenými utierkami, detskou kefou na vlasy, lyžičkou na kašu a pod.
Krok 1: Postaviť pevnú základnú kostru
Vystrihnite z hrubého kartónu kruh. Veľkosť záleží od toho, aká veľká má byť v závere vaša plienková torta. Ako základ si môžete vziať tanier na pizzu (tak ako v našom vzore), obkresliť kruh a vystrihnúť. Kartón potom oblepte s vhodným farebným papierom. Keďže jednotlivé poschodia torty musia byť neskôr dobre navzájom prepojené, je potrebná vertikálna podpera. K tomu sa hodí napríklad prázdna rolka od kuchynských servítok. Upevnite ju lepidlom presne v strede kartónu.
Krok 2: Plienky zrolovať a upevniť
Každú plienku je treba zrolovať – najlepšie smerom z otvorenej k zavretej strane. Rolky spevnite gumičkou. "Plienkové rolky" umiestňujte na kruhový kartón tvoriaci spodnú časť torty okolo rolky z kuchynských servítok, pričom postupujte vždy v smere kruhu – ak máte hotový jeden kruh, nasleduje ďalší a ďalší - až do momentu, keď už okraj kruhového kartónu takmer nie je vidieť. Okolo prvého poschodia torty uviažte tenkú pásku. Postup zopakujte aj pri druhom poschodí, pričom druhé poschodie je výrazne menšie ako to prvé. Ak máte chuť, môžete, samozrejme, urobiť aj trojposchodovú tortu.
Krok 3: Dekorovať detskými vecami
Teraz prichádza najkrajšia časť: Plienková torta sa bude ozdobovať! Najskôr uviažte širokú darčekovú pásku okolo každého poschodia plienkovej torty. Páska bude slúžiť ako držiak pre všetky možné ozdobné prvky. Ako alternatívu na obmotanie plienok môžete použiť aj široké pásiky vystrihnuté z darčekového papiera.
Upevnite teraz všetky detské produkty, ktoré sa vám páčia – napríklad malé detské ponožky, fľašky, cumlíky, baby-krémy alebo plyšové zvieratká. Dávajte pozor na to, aby sa všetky produkty k sebe farebne hodili. Ak ste so svojím dielom spokojná, overte si ešte raz, či všetko spolu drží ako má. Ak je potrebné, pomôžte si s malými lepiacimi pásikmi, ktoré umiestnite tak, aby ich nebolo vidieť. Teraz ešte zabaliť darček do darčekovej fólie a vaše umelecké dielo je hotové! Kliknutím na obrázok poputujú všetky k tomu potrebné materiály priamo do vášho košíka.
Želáme vám radosť z modelovania a podarovania – a malému novorodencovi a jeho rodine všetko dobré!
Výrobky, ktoré budete na tortu potrebovať
babylove Detský krém s nechtíkom lekárskym, 75 ml
babylove Krém proti zapareninám s extraktom zo šalvie a..., 150 ml
babylove Detská fľaša, od narodenia, 250 ml, 1 ks
Pozn. Fotky sú ilustračné.